Miramax
Miramax (აგრეთვე ცნობილი როგორც Miramax Films) — ამერიკული კომპანია, ცნობილი კინოფილმების და ტელესერიალების წარმოებით. მისი შტაბ-ბინა მდებარეობს სანტა-მონიკაში (კალიფორნია). დაარსდა 1979 წელს ძმების, ბობ და ჰარვი ვაინსტინების მიერ. 1993 წლის 30 ივნისს Miramax შეიძინა The Walt Disney Company-მ. ასეთი საქმიანი ნაბიჯის შემდეგ კომპანიის პირველი დიდი წარმატება იყო 1994 წლის „მაკულატურა“. ვაინსტინები Miramax-ს მართავდნენ უფრო მეტი შემოქმედებითი და ფინანსური თავისუფლებით, ვიდრე ეს Disney-ს კუთვნილ სხვა კომპანიებში ხდებოდა. 2005 წლის 30 სექტემბერს მათ დატოვეს Miramax და დააარსეს The Weinstein Company.